SCB ตั้งบ.ย่อย “เพอร์เพิล เวนเจอร์ส” ผุดบริการ “e-Marketplace Platform”
SCB ตั้งบ.ย่อย “เพอร์เพิล เวนเจอร์ส” ผุดบริการ “e-Marketplace Platform”
SCB ตั้งบ.ย่อย “เพอร์เพิล เวนเจอร์ส” ผุดบริการ “e-Marketplace Platform”
14 ก.ค. 2563

ธนาคารไทยพาณิชย์ จำกัด (มหาชน) หรือ SCB ระบุว่า เมื่อวานนี้ (13 ก.ค.) บริษัท เอสซีบี เท็นเอกซ์ จำกัด ซึ่งเป็นบริษัทย่อยและบริษัทในกลุ่มธุรกิจทางการเงินของธนาคาร ได้จดทะเบียนจัดตั้งบริษัทย่อยแห่งใหม่ กับกรมพัฒนาธุรกิจการค้า กระทรวงพาณิชย์ ในชื่อบริษัท เพอร์เพิล เวนเจอร์ส จำกัด (Purple Ventures Co., Ltd.) มีทุนจดทะเบียน 300 ล้านบาท
โดยมีวัตถุประสงค์หลักในการพัฒนาและให้บริการแพลตฟอร์มอิเล็กทรอนิกส์ เพื่อเป็นสื่อกลางในการซื้อขายสินค้า และบริการ (e-Marketplace Platform) ด้านไลฟ์สไตล์ โดยในระยะแรกจะเน้นการให้บริการด้าน Food Delivery เพื่อเป็นทางเลือกให้แก่ผู้ประกอบการร้านอาหารและผู้บริโภคในการซื้อ-ขายอาหาร
ทั้งนี้ บริษัทดังกล่าวถือเป็นบริษัทในกลุ่มธุรกิจทางการเงินของธนาคาร ที่ถือหุ้น 100% โดยบริษัท เอสซีบี เท็นเอกซ์ จำกัด